Ottersøya

**Ottersøya** er et tettsted i Nærøysund kommune i Trøndelag. Ottersøya ligger på øya Kvingra på østsida av Nærøysundet vis a vis Rørvik. Stedet ligger ca 2&nbsp;km nord for Marøya. Selve tettstedet hadde  innbyggere per 1. januar . Antall innbyggere i grunnkretsen er 359 pr. 1. januar 2021.

## Beliggenhet og kommunikasjon
Ottersøya ligger ca 5,5&nbsp;km fra Rørvik via Ottersøyveien (fylkesvei 770), og 15&nbsp;km fra Kolvereid (Fv770 østover). Fra Ottersøya går Eidshaugveien 16&nbsp;km nordover til Eidshaug, som er fergested for  fergeforbindelsen Eidshaug - Gjerdinga, og Måneset. Fra Måneset går Månesveien videre nordover til den møter fylkesvei 771 (15&nbsp;km). Fv 771 går til Gravvik og Gutvik, der det går ferje over til Leka. Østover fra Ottersøya, langs Sør-Salten, går Holandsveien til grenda Holand. 

Fra Gravvik, Måneset, Varøya, Fikkan, Arnøya, og Grendene i Sandnes er det bussforbindelse til Ottersøya. Ottersøya har bussforbindelse til Rørvik og Kolvereid.

## Samfunn

På Ottersøya finnes bl.a. dagligvarehandel, post i butikk (Ottersøya har postnummer 7940), industributikk / maritim leverandør, motorforhandler, frisør og bensinstasjon.

Viktige arbeidsplasser på Ottersøya foruten handel og service er *Nærøysund Kraftbetong A/S*, *Noprec - Containerservice Ottersøya* og *Mekon AS*. På Ottersøya finnes en stor tørrdokk som eies av *Moen Slipp*

Nærøysundet skole, som er en fulldelt  barneskole pluss SFO ligger på Ottersøya. Her ligger også Ottersøy barnehage, som er en fireavdelings barnehage.

På Ottersøya ligger Fjellvang grandahus, som er et forsamlingshus som brukes i forbindelse med ulike arrangementer som bryllup, konfirmasjoner banketter, konserter o.l. Fjellvang er et kjent danselokale i Ytre Namdal.

På Ottersøya finnes flere lag og foreninger, bl.a. *Hageselskapet Ottersøya og omegn*, *Ottersøy båtforening*, *Ottersøy og omegn grendelag*, *Ottersøy og omegn pensjonistforening* m.fl.

Ottersøy båtforening har gjestehavn på Ottersøya. Nærøysund golfklubb har en 9 hulls golfbane på Ottersøya.   

Drøyt 5 km nord for Ottersøya sentrum, på Eidshaugveien, ligger kirkestedet Torstad. Torstad kirke er en langkirke i tre fra 1936, med 120 plasser. 

## Historie

Ottersøya var et administrasjonssentrum i gamle Nærøy kommune (1838–1869).

Nordland postkontor kom i drift fra 1.1.1805 på Terråk i Bindalen. Det ble flyttet til Ottersøy ved Nærøysundet i 1850. Dampskipsanløpet var ved Nord-Krogø omkring 2 nautiske mil nord for Ottersøy.

Nordland postkontoret ble lagt ned i 1866, og dets funksjoner overført tiI Namsos  postkontor, samtidig som Nærø i Namdal poståpneri kom i virksomhet fra 22.8.1866. Poståpneriet lå på dampskipsanløpet på Rørvik. Navnet ble endret til Rørvik poståpneri i 1891 og Rørvik postkontor fra 1917.  

Ottersøy poståpneri kom i drift fra 1.4.1928, og ble overført til post i butikk i 2009. Ottersøya har postnummer 7940.

i 1965 ble kornmølla på Ottersøya bygd, og i 1976 kom kornsiloen, som ble et landemerke for Ottersøya.

Før Nærøysundbrua ble åpnet i 1981 var Ottersøya fergested for fergesambandet Ottersøya – Rørvik. Fram til 1981 var Ottersøya også fast anløpshavn for lokalbåtruta mellom Rørvik og Namsos. 

I 2000 etablerte Moen Marin en 100 m. lang tørrdokk på Ottersøya.  Den har i dag blitt et nytt landemerke for Ottersøya.

## Se også

* Gamle Nærøy 
* Nærøysundet 
* Kvingra 
* Nærøy 
* Nordlands postkontor 

## Referanser


## Eksterne lenker

* Ut.no - Hestviktind 
* Ottersøya ungdomshus 
* Sjånesodden kai og bobilplass 
* Ottersøy båtforening